பெரும் நிலச்சரிவுகள் தொடர்ந்தவண்ணம் இருந்தன. இதனால் இப்பகுதியின் அனைத்து நதிகளிலும் வெள்ளம் பெருக்கெடுத்தோடியது. இடுக்கி மட்டுமல்லாமல், பல சிறிய அணைகளும் திறக்கப்பட்டு நீர் பெரியாறு நதியில் விடப்பட்டது. எர்ணாகுளம் மற்றும் இடுக்கி மாவட்டங்களின் முக்கிய நகரங்களும் கிராமங்களும் பெரியாறு நதியின் கரையில் அமைந்தவை. அவை மூழ்கின. பெரும்பாலும் ஆற்றின் கிழக்குப் பகுதியில் வெள்ளம் அதிகம். வெள்ளத்தின் பிறப்பிடமாக இடுக்கி மாவட்டம் இருந்ததால் அந்த மாவட்டமே மிக மோசமாக பாதிக்கப்பட்டு பெரும்பாலான நகரங்களும் கிராமங்களும் மூழ்கின. சுற்றுலாப்பிரியர்களுக்குப் பிடித்த மூணாறு நீருக்கடியில் நிலைகொண்டது. தெற்கே, பம்பை நதியும், அச்சன்கோவில் நதியும் வெள்ளப்பெருக்கெடுத்து பத்தனம்திட்டா மாவட்டத்தை மூழ்கடித்தது. இங்குதான் சபரிமலை உள்ளது.